Lucas North

Lucas North, tidligere kjent som John Bateman, var en fiktiv person i TV-serien Spooks (kjent i USA som «MI5») som følger bedriftene til Section D, en antiterror-avdeling av det britiske MI5. North blir fremstilt av den britiske skuespilleren Richard Armitage. 

Rollefiguren introduseres i seriens syvende sesong, som den tidligere sjefen for Seksjon D. Han ble tidligere tatt til fange og fengslet under en hemmelig britisk operasjon i Russland. North returnerer til Storbritannia etter åtte år i fangenskap, og blir til slutt gjeninnsatt i MI-5. Han beskrives som en gang å ha vært den beste innen sitt felt, og han forsøker deretter å gjenvinne sin tidligere glans. Lucas North er en av hovedpersonene i den syvende, åttende og niende sesong. For sin rolle i Spooks, lærte Armitage seg å snakke russisk.

Bakgrunn 
Født som John Bateman, senere kjent som Lucas North, ble oppvokst på landsbygda i Cumbria. I løpet av sin tid ved Leeds University bodde han sammen med Maya Lahan (spilt av Laila Rouass) men samtidig besøkte han Dakar, Senegal, hvor han fraktet cannabis til Hamburg i bytte mot penger. Når han ble oppdaget tok myndighetene forsendelsen og alle pengene hans - noe som strandet ham i Dakar. For å få nok penger til å komme tilbake til Storbritannia, fikk han jobb ved et kasino. Der blir John Bateman oppsøkt av Vaughn Edwards (spilt av Iain Glen) som overtalte Bateman til å levere pakker for ham. Men en av disse pakkene som ble levert av Bateman visste seg å være en bombe som eksploderte ved en britisk ambassade, og drepte 17 mennesker. For å rømme fra landet drepte Bateman en god venn av ham, ved navn Lucas North. Samtidig ønsket den virkelig Lucas North å verve seg til MI-5. 

Men Bateman overtok Norths identitet, og etterlot Maya i Senegal. Bateman / North forsøkte senere å undertrykke disse minnene, og tro at Vaughn var ene-ansvarlig for bombingen og for vennens drap. Han sluttet seg til MI-5, i stedet for den virkelige Lucas North - og ble etter hvert sjef for Seksjon D. Han var også en gang gift med Elizabeta Starkova (spilt av Paloma Baeza) men under en operasjon i Russland ble Lucas North tatt til fange og fengslet i åtte år. I løpet av denne tiden skal han ofte ha blitt utsatt for tortur. I den syvende sesongen klarer Harry Pearce (spilt av Peter Firth) å løslate Lucas fra fengsel, i bytte mot en russisk spion fengslet i Storbritannia. Imidlertid sørger Arkady Kachimov (spilt av Stuart Wilson) for at Lucas hjelper Russland med datakrigføring. I den første episoden av Sesong syv hjelper Lucas seksjonssjef Adam Carter (spilt av Rupert Penry-Jones) med å redde en kidnappet britisk soldat, samt forhindre bombingen av en samling på Remembrance Day - men denne episoden resulterer også i Adams død.

I den andre episoden av Sesong syv begynner resten av teamet å mistenke at Lucas samarbeider med russerne, men han avslører senere at han faktisk forsøkte å forhindre Arkady og angrepet. Lucas opplever et flashback og husker at han ble torturert i Russland, og ble bedt om detaljer om «Sugar Horse», en topp-hemmelig MI5-operasjon som involverer rekruttering av russere i toppstillinger innenfor den russiske regjeringen. Harry Pearce beordrer Lucas til Moskva for å avdekke identiteten til en mulig korrupt agent fra FSB i MI5 som saboterer «Sugar Horse».

Men i Russland oppdager Lucas at MI5-agent Connie James (spilt av Gemma Jones) er en dobbeltagent. Seksjon D får opplysninger om en operasjon som planlegger å detonere en atombombe i London. Lucas og Ros Myers (spilt av Hermione Norris) redder Connie fra myndighetene for å få hjelp til å forhindre angrepet. Etter å ha funnet bomben, klarer Connie å desarmere den. Lucas spør henne hvem som solgte ham ut til russerne, og Connie innrømmer at det var henne. Men hun dør få øyeblikk senere, når bomben går av få sekunder senere.

I den fjerde episoden av den åttende sesongen henvender Oleg Darshavin, som avhører Lucas i Russland, for å få hjelp til å stoppe en bombing planlagt av sudanesiske ekstremister. Lucas tar saken, til tross for Harrys mistanke om at Lucas utviklet Stockholmsyndromet under russisk fangenskap. I løpet av den samme sesongen fører Lucas en affære med CIA-agent Sarah Caufield (spilt av Genevieve O'Reilly) som senere blir avslørt for å være en operativ av «Nightingale» en multi-nasjonal mystisk organisasjon som er rettet mot Den nye verdensordningen. Når Lucas oppdager dette, og konfronterer Sarah om hennes engasjement - og hun flykter. Sarah kommer tilbake i sesong åtte-finalen. Men før hun blir myrdet, avslører hun at «Nightingale» forsøker å provosere frem en atomkrig mellom Pakistan og India. 

Lucas og Ros går et hotell rigget til å eksplodere, satt opp av Nightingale, for å redde Pakistans president Mudasser og innenriksminister Andrew Lawrence rett før bygningen er satt til å eksplodere. Lucas redder Mudasser, som avbryter den nært forestående konflikten. Men Ros blir drept i eksplosjonen, før hun rekker å få Lawrence i sikkerhet. I den niende sesongen blir Lucas North gjeninnsatt som sjef for Seksjon D. Dette gjør Lucas ansvarlig for integreringen av to nye team-medlemmer i seksjonen: Beth Bailey (Spilt av Sophia Myles) og Dimitri Levendis (spilt av Max Brown). Vaughn kommer tilbake og gir Lucas en koffert med eiendeler fra livet hans før MI5, inkludert fotografier av ham og Maya Lahan. Når Lucas besøker henne, blir hun imidlertid sjokkert over at han er i live og plutselig dukker opp igjen.

Senere lover Vaughn å la Lucas være alene, i bytte mot MI5-dokumenter kalt «Albany» og Lucas gir ham til slutt det han tror er dokumentene. I troen på at han er fri fra Vaughn, forsøker Lucas å overbevise Maya til å gjenoppta deres tidligere forhold. Imidlertid avsløres det at dokumentene ikke var Albany likevel. Vaughn tvinger Lucas til å finne den egentlige filen, som er i besittelse av et tidligere Seksjon D-medlem Malcolm Wynn-Jones (spilt av Hugh Simon) men etter å ha overbevist Malcolm om å gi ham filen, overleverer Lucas den til Vaughn. Men det blir snart oppdaget at også denne filen er en falsk, og Malcolm har forlatt huset der han og Lucas tidligere hadde møttes. Vaughn kidnapper Maya, for å tvinge Lucas til å fortsette å hjelpe ham. 

Men på dette tidspunktet har Harry Pearce oppdaget at Lucas ikke er den han utgir seg for å være. Lucas blir arrestert og avhørt, og han innrømmer sin egentlige identitet og sanne fortid. Men han klarer å overbevise Harry om å redde Maya. Albany-filen viser seg å inneholde instruksjoner for å bygge et genetisk våpen, som Vaughn har gått med på å selge til kinesiske agenter. Under en konfrontasjon med Harry Pierce på et hustak, får Lucas vite at Albany bare var et forseggjort bedrag; det genetiske våpenet er i praksis ubrukelig. Lucas tvinger deretter Harry til å snu seg, som om han er i ferd med å henrette ham. I stedet kaster Lucas seg fra taket, til hans død.

Eksterne lenker 
 fra bbc.com

Fiktive personer
TV-figurer